CELEX: 62006TJ0247
Language: ro
Date: 2007-07-05 00:00:00
Title: Hotărârea Tribunalului de Primă Instanță (Camera de Recurs) din 5 iulie 2007. # Carlos Sanchez Ferriz împotriva Comisiei Comunităților Europene. # Recurs - Funcție publică - Funcționari. # Cauza T-247/06 P.

HOTĂRÂREA TRIBUNALULUI (Camera de recursuri)
      5 iulie 2007
      Cauza T‑247/06 P
      Carlos Sanchez Ferriz
      împotriva
      Comisiei Comunităților Europene
      „Recurs — Funcție publică — Funcționari — Raport asupra evoluției carierei — Exercițiul de evaluare 2003 — Recurs nefondat”
      Obiectul: Recurs introdus împotriva Hotărârii Tribunalului Funcției Publice a Uniunii Europene (Camera a doua) din 28 iunie 2006, Sanchez
         Ferriz/Comisia (F‑19/05, Rec., p. I‑A‑1‑41, II‑A‑1‑135), prin care se urmărește anularea acestei hotărâri
      
      Decizia: Respinge recursul. Îl obligă pe domnul Carlos Sanchez Ferriz la plata cheltuielilor de judecată aferente prezentei proceduri.
         
      
      Sumarul hotărârii
      Funcționari — Evaluare — Raport asupra evoluției carierei
      (Statutul funcționarilor, art. 43)
      Există o încălcare a principiului egalității de tratament atunci când pentru două categorii de persoane ale căror situații
         juridice și de fapt nu prezintă o diferență esențială se aplică un tratament diferit sau atunci când situații diferite sunt
         tratate în mod identic.
      
      Nu poate fi considerat o încălcare a principiului egalității de tratament faptul că, din cauza aplicării normei care impune
         o ponderare a punctelor atribuite în cadrul diferitelor rubrici din raportul asupra evoluției carierei, doi funcționari care
         au exact același număr de puncte într‑o rubrică a acestui raport primesc un număr total de puncte diferit în cazul în care
         se adaugă punctele atribuite în cadrul celorlalte rubrici, întrucât această diferență reflectă faptul că acești funcționari
         nu se află în aceeași situație în ceea ce privește celelalte rubrici. Aceeași concluzie se impune în situația în care doi
         funcționari care au obținut un număr de puncte diferit în cadrul uneia dintre aceste rubrici primesc un număr total de puncte
         identic atunci când se adaugă punctele atribuite în cadrul celorlalte rubrici. 
      
      (a se vedea punctele 36 și 37)
      Trimitere la: Tribunal, 7 februarie 1991, Tagaras/Curtea de Justiție, T‑18/89 și T‑24/89, Rec., p. II‑53, punctul 68; Tribunal,
         28 octombrie 2004, Lutz Herrera/Comisia, T‑219/02 și T‑337/02, RecFP, p. I‑A‑319 și II‑1407, punctul 93; Tribunal, 25 octombrie
         2005, Fardoom și Reinard/Comisia, T‑43/04, RecFP, p. I‑A‑329 și II‑1465, punctul 42; Tribunal, 28 noiembrie 2006, Milbert
         și alții/Comisia, T‑47/04, Rec., p. I‑A‑2‑281 și II‑A‑2‑1455, punctul 53